TEAMG คว้างานที่ปรึกษาปรับปรุง-แก้ไขปัญหาบนทางหลวงพิเศษระหว่างเมือง
TEAMG คว้างานที่ปรึกษาปรับปรุง-แก้ไขปัญหาบนทางหลวงพิเศษระหว่างเมือง
12 ก.พ. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยว่า เมื่อวันที่ 7 ก.พ. บริษัทได้ลงนามเป็นผู้รับจ้างสัญญาที่ปรึกษาเพื่อศึกษา ออกแบบรายละเอียด วิเคราะห์ และประเมินผล สำหรับแนวทางการดำเนินการปรับปรุงและแก้ไขปัญหาบนทางหลวงพิเศษระหว่างเมือง ตามปีงบประมาณ 2562 เพื่อเป็นแนวทางพัฒนาแผนแม่บทการพัฒนาทางหลวงพิเศษระหว่างเมืองระยะ 20 ปี (พ.ศ 2560 – พ.ศ. 2579) เพื่อรองรับปริมาณการเดินทางและการขนส่งที่เพิ่มขึ้นในอนาคต โดยมีเจ้าของโครงการคือกรมทางหลวง มีระยะเวลาดำเนินงาน 360 วัน